महाशिवरात्रि का त्योहार 13 फरवरी और 14 फरवरी दोनों दिन मनाया जा रहा है। देश में कई जगह 13 फरवरी को मनाया गया तो आज भी मंदिरों में शिव भक्तों की भीड़ दिखी। कई जगह महाशिवरात्रि पर भक्तों ने पूजन और व्रत मंगलवार को किया तो जलाभिषेक आज कर रहे हैं। इसे देखते हुए मंदिरों को फूलों और लाइटों से सजाया गया है। शिवमंदिरों में हर हर महादेव के जयघोष गूंज रहे हैं। इसके अलावा शिव मंदिरों में झांकियों के साथ भगवान शिव की बारात भी निकाली जाती है।